# Darryl Hickman

Miranduléś

|  |
| --- |
|
C'l artìcul chè 'l è scrit in
Miranduléś  |

Darryl Hickman tòlt śò in dal 1946

**Darryl Gerard Hickman** (Hollywood, 28 ad Luj dal 1931 - Montecito, 22 ad Maǵ dal 2024, a s lèś [ˈdærəl ˈhɪkmən] in ingléś) 'l è stâ 'n atōr e insgnànt americàṅ, cgnusû specialmènt p'r i sò rōi da baghét e ragasōl in di film di an Quarànta tant da meritàr-'s un prèmi in dla Young Hollywood Hall of Fame.

Da putèṅ, dòp ès'r andâ a na scóla p'r imparàr a cantàr, balàr e recitàr, 'l à fat al sò debùt a 'l cìnema a sinc an an tulénd part prima a 'l film muśicàł Three Cheers for Love (1936), cun Robert Cummings, e pò a 'l aventuróś Il prigioniero di Zenda (1937). In dal 1940 'l à firmâ 'n cuntràt cun la Twentieth Century Fox ch'la gh fà far subìt la part 'd un śōvan mémbar dna famìja 'd migrànt in Furore cun prutagunìsta Henry Fonda, trat da 'n rumànś famóś ad John Steinbeck. Al sucès ad cla pelìcula chè, ma anc par via dla sò bravitù, i al fànan dvintàr òṅ di ragasōi più pascâ a Hollywood e *Darryl* al cata spasi in pelìculi cuma Gli uomini della città dei ragazzi (1941), cun Spencer Tracy e Mickey Rooney, al drama Prigioniera di un segreto (1942), cun la còpia Katharine Hepburn/Spencer Tracy, e Il grande silenzio (1944), a fiànc 'd Alan Ladd e dla Loretta Young.

In dal 1945 al fà la part dal pòvar fradèl ad Cornel Wilde lasâ andgàr apòsta da la Gene Tierney in dal thriller Femmina folle méntar 'l an dòp a 'l ém vist in dal noir Lo strano amore di Marta Ivers a fiànc dla Barbara Stanwyck.

Dvintâ 'n óm, dòp soquànt méś pasâ in seminàri, in di an Sinquànta 'l à catâ spasi in dal film ad guèra Squali d'acciaio (1951), cun William Holden, in dal drama L'isola nel cielo (1953), insém a John Wayne, in Tè e simpatia (1956), a fiànc dla Deborah Kerr, e in dla pelìcula ad scarésa Il mostro di sangue (1959), in dla part d'l asistènt ad Vincent Price. In chi an lè 'l à laurâ dimóndi anc in televiśiòṅ tulénd part a série televiśìvi cuma Avventure in elicottero, Men of Annapolis, Alfred Hitchcock presenta, Climax! e General Electric Theater.

In séguit *Darryl* 'l à laurâ anc cuma senegiadōr, prudutōr e insgnànt ad recitasiòṅ, catànd spasi in dal 1976 in dal film Quinto potere. I sò ùltim lavōr da atōr i èṅ stâ qvéi abû in di telefìlm Baywatch e La tata a la fiṅ di an Nuànta.

## Filmugrafìa

* 1936 - *Three Cheers for Love*, regìa ad Ray McCarey
* 1937 - *Il prigioniero di Zenda* (*The Prisoner of Zenda*), regìa ad John Cromwell
* 1938 - *Un vagabondo alla corte di Francia* (*If I Were King*), regìa ad Frank Lloyd
* 1939 - *The Star Maker*, regìa ad Roy Del Ruth
* 1940 - *Emergency Squad*, regìa 'd Edward Dmytryk
* 1940 - *Furore* (*Grapes of Wrath*), regìa ad John Huston
* 1940 - *The Farmer's Daughter*, regìa ad James P. Hogan
* 1940 - *Untamed*, regìa ad George Archainbaud
* 1940 - *The Way of All Flesh*, regìa ad Louis King
* 1940 - *Prairie Law*, regìa ad David Howard
* 1940 - *Mystery Sea Raider*, regìa 'd Edward Dmytryk
* 1940 - *Non siamo più bambini* (*Young People*), regìa 'd Allan Dwan
* 1941 - *L'orma rossa* (*Sign of the Wolf*), regìa 'd Howard Bretherton
* 1941 - *Gli uomini della città dei ragazzi* (*Men of Boys Town*), regìa ad Norman Taurog
* 1941 - *Mob Town*, regìa ad William Nigh
* 1941 - *Glamour Boy*, regìa ad Ralph Murphy
* 1942 - *Young America*, regìa ad Louis King
* 1942 - *Un americano qualunque* (*Joe Smith, American*), regìa ad Richard Thorpe
* 1942 - *Il postiglione del Nevada* (*Jackass Mail*), regìa ad Norman Z. McLeod
* 1942 - *Northwest Rangers*, regìa ad Joseph M. Newman
* 1942 - *Prigioniera di un segreto* (*Keeper of the Flame*), regìa ad George Cukor
* 1943 - *La commedia umana* (*The Human Comedy*), regìa ad Joseph M. Newman
* 1943 - *Il segreto del golfo* (*Assignment in Brittany*), regìa ad Jack Conway
* 1943 - *Henry Aldrich, Boy Scout*, regìa ad Hugh Bennett
* 1944 - *Song of Russia*, regìa ad Gregory Ratoff
* 1944 - *Incontriamoci a Saint Louis* (*Meet Me in St. Louis*), regìa ad Vincente Minnelli
* 1944 - *Nei meandri della casbah* (*And Now Tomorrow*), regìa 'd Irving Pichel
* 1945 - *La corsa della morte* (*Salty O'Rourke*), regìa ad Raoul Walsh
* 1945 - *Capitano Eddie* (*Captain Eddie*), regìa ad Lloyd Bacon
* 1945 - *Rapsodia in blu* (*Rhapsody in Blue*), regìa 'd Irving Rapper
* 1945 - *Non parlare, baciami* (*Kiss and Tell*), regìa ad Richard Wallace
* 1945 - *Femmina folle* (*Leave Her to Heaven*), regìa ad John M. Stahl
* 1946 - *I forzati del mare* (*Two Years Before the Mast*), regìa ad John Farrow
* 1946 - *Lo strano amore di Marta Ivers* (*The Strange Love of Martha Ivers*), regìa ad Lewis Milestone
* 1946 - *Minorenni pericolosi* (*Boys' Ranch*), regìa ad Roy Rowland
* 1947 - *The Devil on Wheels*, regìa ad Crane Wilbur
* 1947 - *Sangue indiano* (*Black Gold*), regìa ad Phil Karlson
* 1947 - *Dangerous Years*, regìa ad Arthur Pierson
* 1948 - *Filibustieri in gonnella* (*The Sainted Sisters*), regìa ad William D. Russell
* 1948 - *Domani saranno uomini* (*Fighting Father Dunne*), regìa ad Ted Tetzlaff
* 1948 - *Big Town Scandal*, regìa ad William C. Thomas
* 1949 - *La sconfitta di Satana* (*Alias Nick Beal*), regìa ad John Farrow
* 1949 - *Stasera ho vinto anch'io* (*The Set-Up*), regìa ad Robert Wise
* 1949 - *Fate il vostro gioco* (*Any Number Can Play*), regìa ad Mervyn LeRoy
* 1949 - *Un bacio per Corliss* (*A Kiss for Corliss*), regìa ad Richard Wallace
* 1950 - *The Happy Years*, regìa ad William A. Wellman
* 1951 - *L'odio colpisce due volte* (*Lightning Strikes Twice*), regìa ad King Vidor
* 1951 - *Avvocati criminali* (*Criminal Lawyer*), regìa ad Seymour Friedman
* 1951 - *Squali d'acciaio* (*Submarine Command*), regìa ad John Farrow
* 1953 - *Destinazione Mongolia* (*Destination Gobi*), regìa ad Robert Wise
* 1953 - *L'isola nel cielo* (*Island in the Sky*), regìa ad William A. Wellman
* 1953 - *Il mare dei vascelli perduti* (*Sea of Lost Ships*), regìa ad Joseph Kane
* 1954 - *I pionieri della California* (*Southwest Passage*), regìa ad Ray Nazarro
* 1954 - *Prisoner of War*, regìa 'd Andrew Marton
* 1954 - *Ricochet Romance*, regìa ad Charles Lamont
* 1955 - *Un napoletano nel Far West (Many Rivers to Cross)*, regìa ad Roy Rowland
* 1956 - *Tè e simpatia* (*Tea and Sympathy*), regìa ad Vincente Minnelli
* 1957 - *Lo sceriffo di ferro* (*The Iron Sheriff*), regìa ad Sidney Salkow
* 1957 - *The Persuader*, regìa ad Dick Ross
* 1959 - *Il mostro di sangue* (*The Tingler*), regìa ad William Castle
* 1976 - *Quinto potere* (*Network*), regìa ad Sidney Lumet
* 1981 - *Troppo belle per vivere* (*Looker*), regìa ad Michael Crichton
* 1981 - *Pelle di sbirro* (*Sharky's Machine*), regìa ad Burt Reynolds
* 1983 - *Un liceo tutto matto* (*High School U.S.A.*), regìa ad Rod Amateau - Film TV
* 1991 - *Lotta per la vita* (*Aftermath: A Test of Love*), regìa ad Glenn Jordan - Film TV

## Culegamènt estéran

* (IT) Filmugrafìa in s'l *IMDb*

## Àtar prugèt

Template:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikimedia Commons** contiene file multimediali su **Darryl Hickman**